text: [{"text_idx": "#000000", "text": "No\u0301gv fo\u0301lk h\u00f8vdu leita\u00f0 s\u00e6r oman i\u0301 Gundadal til dyst a\u0301 o\u0301lavs\u00f8ku tann 29. Juli. I\u0301 hesum samanhangi, var talan um dystin millum HB \u2013 NSI\u0301. Og lat ta\u00f0 ver\u00f0a sagt beinanvegin, talan var um ein r\u00e6ttiliga javnan og ma\u0301lri\u0301kan dyst."}, {"text_idx": "#000002", "text": "At hetta var fyrsti dystur hja\u0301 NSI\u0301 eftir ste\u00f0gin, var m\u00f8guliga til at si\u0301ggja, ti\u0301 avleveringarnar vo\u0301ru ikki so neyvar. To\u0301 vi\u0301sti ta\u00f0 seg at NSI\u0301 sto\u0301\u00f0 sera v\u00e6l a\u0301 v\u00f8llinum, og f\u00f8rdi hetta vi\u00f0 til at HB hev\u00f0i o\u0301gvuliga trupult vi\u00f0 at sty\u0301ra dystinum. Ikki no\u0301gvir ma\u0301lm\u00f8guleikar vo\u0301ru at ho\u0301ma i\u0301 fyrra ha\u0301lvleiki, men to\u0301 vi\u0301sti ta\u00f0 seg at NSI\u0301 h\u00f8vdu t\u00e6r naskaru royndirnar i\u0301mo\u0301ti ma\u0301linum. I\u0301 21 min var\u00f0 bo\u0301ltur sp\u00e6ldur inn um HB verjuna, Kl\u00e6mint stri\u0301\u00f0ist v\u00e6l og u\u0301ti i\u0301 h\u00f8gru si\u0301\u00f0u i\u0301 brotsteiginum leggur hann bo\u0301ltin flatt innfyri, men ti\u0301verri vo\u0301ru ikki nakrir NSI\u0301 leikarar inni feltinum sum fekk fo\u0301tin a\u0301 bo\u0301ltin og ti\u0301skil spurdist einki burturu\u0301r ti\u0301 st\u00f8\u00f0uni. Ta\u0301 i\u00f0 32 minuttir vo\u0301ru leiktir, leggur Einar ein go\u0301\u00f0an bo\u0301lt inn fyri fra\u0301 vinstru, Kl\u00e6mint f\u00e6r h\u00f8vdi\u00f0 a\u0301 bo\u0301ltin, men ti\u0301verri bjarga\u00f0i ma\u0301lverjin hja\u0301 HB. Ta\u00f0 vi\u0301sti seg at NSI\u0301 sat a\u0301 dystinum, og ta\u0301 i\u00f0 35 minuttir vo\u0301ru leiktir, f\u00e6r Jann Martin bo\u0301ltin i\u0301 vinstru si\u0301\u00f0u, trekkir fram og leggur bo\u0301ltin afturfra\u0301 til Karl sum skjy\u0301tir, men uppum. Eftir hetta var ikki ta\u00f0 sto\u0301ra sum hendi, og fari\u00f0 var til ha\u0301lvleiks vi\u00f0 st\u00f8\u00f0uni 0-0."}, {"text_idx": "#000003", "text": "Um fyrri ha\u0301lvleikur byrja\u00f0i ro\u0301liga, so var st\u00f8\u00f0an hin \u00f8vugta i\u0301 seinna ha\u0301lvleiki. I\u0301 46 minutti ver\u00f0ur Jann Martin sp\u00e6ldur fri\u0301ur av A\u0301rna, hann leggur bo\u0301ltin flatt innfyri fra\u0301 h\u00f8gru si\u0301\u00f0u i\u0301 brotsteiginum, men ma\u0301lma\u00f0urin hja\u0301 HB leggur seg ni\u00f0ur og tekur hann. Ta\u0301 i\u00f0 50 minuttir eru farnir vinnur Karl bo\u0301ltin aftanfyri mi\u00f0juna og NSI\u0301 fara i\u0301 skjo\u0301tt mo\u0301ta\u0301lop. Bo\u0301lturin ver\u00f0ur sp\u00e6ldur skjo\u0301tt frameftir, og ta\u00f0 endar vi\u00f0 at A\u0301rni leggur bo\u0301ltin inn fyri fra\u0301 vinstru, Jann Martin rennur fram i\u0301mo\u0301ti, men skoti\u00f0 fra\u0301 try\u0301stum vinkli, rakar a\u0301 stongina og aftur a\u0301 ma\u0301lmannin. Ein hev\u00f0i kenslu av sum NSI\u0301ari hesa l\u00f8tu, at hesum dysti var v\u00e6l gj\u00f8rligt at fa\u0301a stig heimaftur vi\u00f0 s\u00e6r."}, {"text_idx": "#000004", "text": "So hendi ta\u00f0 sum man ikki vo\u0301na\u00f0i fo\u0301r at henda. Eftir uppsp\u00e6l fra\u0301 verjuni ver\u00f0ur bo\u0301lturin sp\u00e6ldur ni\u00f0an a\u0301 Einar sum er staddur a\u0301 vinstru si\u0301\u00f0u a\u0301 mi\u00f0juni. Einar ver\u00f0ur try\u0301stur av HB leikara, og ger av at leggja bo\u0301ltin aftur. Trupulleikin var to\u0301 at verjan var a\u0301 veg fram, og hesa st\u00f8\u00f0u lesir Si\u0301min Samuelsen v\u00e6l. Hann gerst pu\u0301ra fri\u0301ur i\u0301mo\u0301ti Kristian, og leggur bo\u0301ltin i\u0301 neti\u00f0 til 1-0 til HB. NSI\u0301 valdi to\u0301 ikki at geva skarvin yvir. Ta\u0301 i\u00f0 65 minuttir vo\u0301ru leiktir framdi He\u00f0in Askham si\u0301na fyrstu u\u0301tskifting sum NSI\u0301 venjari. Jann Martin fo\u0301r u\u0301t fyri Magnus. Ta\u0301 i\u00f0 69 minuttir vo\u0301ru farnir, vinnur NSI\u0301 s\u00e6r fri\u0301spark beint uttanfyri brotsteigin. Kl\u00e6mimt skjy\u0301tir v\u00e6l, men ma\u0301lma\u00f0urin bjargar og koyrir bo\u0301ltin u\u0301t til horna. Horna ver\u00f0ur lagt v\u00e6l innfyri, og eftir eitt sindur av mannligum stri\u0301\u00f0i\u00f0 inni i\u0301 feltinum, endar ta\u00f0 vi\u00f0 at Po\u0301l Jo\u0301hannus skorar til 1-1."}, {"text_idx": "#000005", "text": "Ta\u0301 i\u00f0 73 minuttir vo\u0301ru farnir, gerst st\u00f8\u00f0an 2-1 til HB. Si\u0301min Samuelsen f\u00e6r einafer\u00f0 enn, sum so mangan, bo\u0301ltin u\u0301ti i\u0301 vinstra bori\u00f0, sleppur at reka allan vegin inn i\u0301 brotsteigin, trekkir forbi\u0301 tveir NSI\u0301 leikarar og smekkar bo\u0301ltin i\u0301 neti\u00f0 til 2-1. Ta\u0301 i\u00f0 80 minuttir vo\u0301ru farnir, ger NSI\u0301 eitt fri\u0301spark beint uttanfyri brotsteigin. Si\u0301min Samuelsen ver\u00f0ur settur at skjo\u0301ta, og ver\u00f0ur bo\u0301lturin lagdur hegnisliga uppum mu\u0301rin og i\u0301 neti\u00f0 til st\u00f8\u00f0una 3-1. Nu\u0301 skuldi ein tru\u0301\u00f0 at teir gulu fo\u0301ru at geva upp, men stri\u0301\u00f0sandin var to\u0301 til sta\u00f0ar. Hetta gav eisini u\u0301rslit ta\u0301 i\u00f0 86 minuttir vo\u0301ru leiktir, ta\u0301 i\u00f0 Kl\u00e6mint sp\u00e6lir A\u0301rna pu\u0301ra fri\u0301an, og A\u0301rni leggur bo\u0301ltin forbi\u0301 ma\u0301lmannin til st\u00f8\u00f0una 3-2. NSI\u0301 royndi at satsa seinastu l\u00f8tuna, vi\u00f0 at seta unga og ny\u0301ggja Harald H\u00f8jgaard inn fyri Karl. Ta\u00f0 skuldi to\u0301 vi\u0301sa seg at vit ikki fingu fleiri m\u00f8guleikar, og ti\u0301skil vann HB o\u0301lavs\u00f8kudystin 3-2 a\u0301 NSI\u0301. To\u0301 haldi eg at sigast kann, at go\u0301\u00f0ar taktir vo\u0301ru vi\u0301star i\u0301 hesum dysti."}, {"text_idx": "#000006", "text": "Leikskra\u0301in til dystin i\u0301 dag kl. 16.00 vi\u00f0 L\u00f8kin, NSI\u0301 \u2013 07 Vestur"}, {"text_idx": "#000007", "text": "Fyrsti dystur a\u0301 ny\u0301ggja grasli\u0301kinum ver\u00f0ur leiktur i\u0301 dag. Forma\u00f0urin heitir a\u0301 \u00f8ll vi\u00f0haldsfo\u0301lk um at m\u00f8ta upp og stu\u00f0la li\u00f0inum og takkar samstundis Runavi\u0301kar kommunu fyri arbei\u00f0i\u00f0. Kaja Joensen tosar um felagsskapin NSI\u0301 og ty\u0301dningin av at \u201cSAMAN STANDA VIT STERK!\u201d Leikskra\u0301in, TAK NI\u00d0UR"}, {"text_idx": "#000010", "text": "Mikudagin kl 16.30 skal NSI\u0301 sp\u00e6la i\u0301mo\u0301ti HB i\u0301 Gundadali. Hettar er fyrsti dystur i\u0301 kappingini um at vinna seg vi\u0301\u00f0ari i\u0301 kappingini um L\u00f8gmanssteypi\u00f0. Ta\u00f0 hevur ty\u0301dning at vit \u00f8ll fara su\u00f0ur at stu\u00f0la okkara monnum mikudagin, her er hv\u00f8r dystur ein finala. So vit vo\u0301na at NSI\u0301 vi\u00f0haldsfo\u0301lkini m\u00f8ta fj\u00f8lment upp i\u0301..."}, {"text_idx": "#000012", "text": "NSI\u0301 vann sto\u0301rsigur a\u0301 AB a\u0301 Argjum i\u0301 dag. Endaliga u\u0301rsliti\u00f0 var 0-7, men ta\u00f0 kundi eins v\u00e6l veri\u00f0 st\u00f8rri. Dysturin i\u0301 dag var besta d\u00f8mi um, hvat hendir, ta\u0301 alt riggar hja\u0301 \u00f8\u00f0rum li\u00f0inum og einki hja\u0301 hinum. NSI\u0301 byrja\u00f0i vi\u00f0 hesum 11: Andras, Jo\u0301nhard, Per, Jens, Einar, A\u0301rni, Sju\u0301r\u00f0ur, Magnus, Andy, Jann Martin..."}, {"text_idx": "#000014", "text": "Ta\u00f0 er trupult at skriva o\u0301heft um ein dyst i\u0301 sigursru\u0301sinum av einum 5-1 sigri. Og ta\u00f0 er eisini i\u0301 fi\u0301nasta ordan. Ta\u00f0, sum stendur eftir i\u0301 dag, er trivaligi sigurin og ro\u0301murin millum tey mongu vi\u00f0haldsfo\u0301lkini i\u0301 vakra summarve\u00f0rinum i\u0301 Gundadali. Venjarin valdi at ny\u0301ta somu byrjunaruppstilling, sum hevur leitt okkum til sigurs hesi..."}, {"text_idx": "#000016", "text": "Andras Frederiksberg er aftur i\u0301 NSI\u0301"}, {"text_idx": "#000017", "text": "21 a\u0301ra gamli Andras Frederiksberg hevur skriva\u00f0 undir 2-a\u0301ra sa\u0301ttma\u0301la vi\u00f0 NSI\u0301. Samstundis er greitt, at Meinhard Olsen eisini heldur fram i\u0301 felagnum. Andras sp\u00e6ldi vi\u00f0 NSI\u0301 i\u0301 2012 og 2013, og nu\u0301 ver\u00f0ur mi\u00f0vallarin aftur at si\u0301ggja i\u0301 gulum vi\u00f0 L\u00f8kin. Vi\u00f0 hesum hevur NSI\u0301 nu\u0301 sa\u0301ttma\u0301lar vi\u00f0 16 leikarar til komandi a\u0301r. Flestu..."}, {"text_idx": "#000020", "text": "Atkv\u00f8\u00f0ugrei\u00f0slan byrja kl. 20.00 og endar i\u0301 morgin a\u0301 mi\u00f0na\u0301tt. [poll id=\u201d92\u2032\u2032]"}]